използвана за счетоводни цели.
 5. Конвертирането в отчетната валута се определя чрез прилагане на обменния курс от същия източник, който се използва във финансовите отчети на застрахователното или презастрахователното предприятие при отчитане на равнище отделно предприятие или при консолидираните финансови отчети при отчитане на равнище група, освен ако няма други изисквания от страна на надзорния орган.
 Член 4
 Повторно подаване на данни
 Застрахователните и презастрахователните предприятия, застрахователните и презастрахователните предприятия, притежаващи дялово участие, застрахователните холдинги и финансовите холдинги със смесена дейност предоставят повторно, веднага щом това е практически възможно, отчетената чрез образците информация, посочена в настоящия регламент, когато първоначално отчетената информация по отношение на същия отчетен период е претърпяла съществена промяна след последното ѝ подаване пред надзорните органи или пред надзорния орган за групата.
 ГЛАВА II
 ОБРАЗЦИ ЗА КОЛИЧЕСТВЕНО ОТЧИТАНЕ ЗА ИНДИВИДУАЛНИ ПРЕДПРИЯТИЯ
 Член 5
 Образци за количествено отчитане на първоначалната информация за индивидуални предприятия
 Застрахователните и презастрахователните предприятия подават информацията, посочена в член 314, параграф 1, букви а) и в) от Делегиран Регламент (ЕС) 2015/35 на Комисията, като използват следните образци:
 а)
 образец S.01.01.03 от приложение I, уточняващ съдържанието на подаваната информация, съгласно указанията в раздел S.01.01 от приложение II;
 б)
 образец S.01.02.01 от приложение I, съдържащ подробна информация относно основните данни за предприятието и уточняващ съдържанието на отчетните данни като цяло, съгласно указанията в раздел S.01.02 от приложение II;
 в)
 образец S.01.03.01 от приложение I, съдържащ подробна информация относно основните данни за обособените фондове и портфейлите, за които се прилага изравнителна корекция, съгласно указанията в раздел S.01.03 от приложение II;
 г)
 образец S.02.01.02 от приложение I, съдържащ подробна информация относно балансовите показатели според оценката в съответствие с член 75 от Директива 2009/138/ЕО, съгласно указанията в раздел S.02.01 от приложение II към настоящия регламент;
 д)
 образец S.23.01.01 от приложение I, съдържащ подробна информация относно собствените средства, съгласно указанията в раздел S.23.01 от приложение II;
 е)
 когато предприятието използва стандартната формула за изчисляване на капиталовото изискване за платежоспособност — образец S.25.01.01 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.01 от приложение II;
 ж)
 когато предприятието използва стандартната формула и частичен вътрешен модел за изчисляване на капиталовото изискване за платежоспособност — образец S.25.02.01 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.02 от приложение II;
 з)
 когато предприятието използва цялостен вътрешен модел за изчисляване на капиталовото изискване за платежоспособност — образец S.25.03.01 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.03 от приложение II;
 и)
 когато застрахователните и презастрахователните предприятия осъществяват или само животозастрахователна, или само общозастрахователна, или само презастрахователна дейност, образец S.28.01.01 от приложение I, съдържащ подробна информация относно минималното капиталово изискване, съгласно указанията в раздел S.28.01 от приложение II;
 й)
 когато застрахователните предприятия осъществяват както животозастрахователна, така и общозастрахователна дейност, образец S.28.02.01 от приложение I, съдържащ подробна информация относно минималното капиталово изискване, съгласно указанията в раздел S.28.02 от приложение II.
 Член 6
 Образци за тримесечно количествено отчитане за индивидуални предприятия
 1. Застрахователните и презастрахователните предприятия подават на